

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

**DOMES ĀRKĀRTAS SĒDES PROTOKOLS**

**Dobelē**

**2019. gada 18. decembrī Nr. 13**

Sēde sasaukta plkst. 14.30

Sēde atklāta plkst. 14.30

Sēdi vada: novada domes priekšsēdētājs ANDREJS SPRIDZĀNS

Protokolē: sēžu protokolu vadītāja DACE RITERFELTE

**Sēdē piedalās deputāti:**, IVARS CIMERMANIS, ALDIS CĪRULIS, VIKTORS EIHMANIS, EDGARS GAIGALIS, AGITA JANSONE, BAIBA LUCAUA-MAKALISTERE, KASPARS ĻAKSA, AINĀRS MEIERS, INITA NEIMANE, SANITA OLŠEVSKA, GUNTIS SAFRANOVIČS, NORMUNDS SMILTNIEKS, ANDREJS SPRIDZĀNS

**Sēdē nepiedalās deputāti:** IMANTS AUDERS - iemesls: darba nespējas lapa, SARMĪTE DUDE - iemesls: darba pienākumi, EDĪTE KAUFMANE - iemesls: darba pienākumi, EDGARS LAIMIŅŠ – iemesls: darba pienākumi

**Sēdē piedalās pašvaldības administrācijas un iestāžu darbinieki**: izpilddirektors AGRIS VILKS, izpilddirektora vietnieks GUNĀRS KURLOVIČS, Administratīvās nodaļas vadītāja IRĒNA EIDMANE, Juridiskās nodaļas vadītāja LŪCIJA NARTIŠA, Finanšu un grāmatvedības nodaļas vadītāja JOLANTA KALNIŅA, vecākā konsultante DZINTRA MATISONE, sabiedrisko attiecību speciāliste SANTA SAVICKA, datortīklu administrators GINTS DZENIS

**Sēdē piedalās:** laikraksta „Zemgale“ galvenā redaktore EDĪTE BĒVALDE

Sēdes vadītājs ANDREJS SPRIDZĀNS uzaicina deputātus reģistrēties balsošanas sistēmā.

Notiek reģistrācija.

Sēdes vadītājs ANDREJS SPRIDZĀNS informē par iesniegto lēmuma projektu un uzaicina sākt darba kārtības jautājuma izskatīšanu.

Darba kārtība:

|  |  |
| --- | --- |
| 1.(293/13) | Viedoklis par likumprojektu “Administratīvo teritoriju un apdzīvoto vietu likums” |

**1.**

**Viedoklis par likumprojektu “Administratīvo teritoriju un apdzīvoto vietu likums”**

ZIŅO domes priekšsēdētājs ANDREJS SPRIDZĀNS par Latvijas Republikas Saeimas Administratīvi teritoriālās reformas komisijas aicinājumu sniegt pašvaldības viedokli domes lēmuma formā par Saeimā 1. lasījumā pieņemto likumprojektu “Administratīvo teritoriju un apdzīvoto vietu likums”.

ANDREJS SPRIDZĀNS dod vārdu GUNĀRAM KURLOVIČAM, kurš informē par pieņemto likumprojektu un izsaka vērtējumu prasībai izteikt pašvaldības viedokli par projektu - pašvaldība ir atbildīga tikai par teritoriju, kurā tā darbojas, vērtēt valdības izsludināto likumu jautājumā par citām teritorijām nav pašvaldības kompetences jautājums, tāpēc, aicinājumam atsaucoties un ņemot vērā, ka mūsu novadu būtiskas izmaiņas neskar, ir sagatavots lēmuma projekts, ar kuru Dobeles novada dome respektē Saeimā 1. lasījumā pieņemtā likumprojekta “Administratīvo teritoriju un apdzīvoto vietu likums” risinājumu attiecībā uz Dobeles novada teritoriju.

ANDREJS SPRIDZĀNS aicina uzdot jautājumus.

EDGARS GAIGALIS jautā, kāds ir pašvaldības viedoklis par ATR vispār, vai ir bijušas sarunas ar Auces un Tērvetes novadiem; par priekšsēdētāja pilnvarošanu pārstāvēt un paust pašvaldības viedokli – vai pirms tam būs diskusija un tiks sniegta informācija par pausto viedokli.

Atbildes sniedz ANDREJS SPRIDZĀNS UN GUNĀRS KURLOVIČS.

 Citu jautājumu vai ierosinājumu deputātiem nav.

 ANDREJS SPRIDZĀNS uzaicina balsot par lēmuma projekta apstiprināšanu.

Ņemot vērā Dobeles novada pašvaldībā saņemto Latvijas Republikas Saeimas Administratīvi teritoriālās reformas komisijas vēstuli Nr. 111.9/19-1-13/19, kurā aicināts sniegt viedokli domes lēmuma formā par Saeimā 1. lasījumā pieņemto likumprojektu “Administratīvo teritoriju un apdzīvoto vietu likums” un tā pielikumu. Ievērojot to, ka pašvaldības kompetencē neietilpst viedokļa paušana par likumprojekta normām, kas saistītas ar citām Latvijas Republikas administratīvajām teritorijām, Dobeles novada dome ar **13 balsīm** **PAR** (I.CIMERMANIS, A.CĪRULIS, V. EIHMANIS, E.GAIGALIS, A. JANSONE, B. LUCAUA-MAKALISTERE, K. ĻAKSA, A. MEIERS, I. NEIMANE, S. OLŠEVSKA, G. SAFRANOVIČS, N. SMILTNIEKS, A. SPRIDZĀNS), **PRET** – nav, **ATTURAS** – nav, **NOLEMJ pieņemt lēmumu. (Lēmums Nr. 293/13 pielikumā)**

Sēde slēgta plkst.15.00

Nākošā novada domes sēde tiks sasaukta 2019. gada 27. decembrī, plkst.14.00

Sēdes vadītājs A. SPRIDZĀNS

 (30.12.2019.)

Protokolēja D.RITERFELTE

(30.12.2019.)

Sēdes audioieraksts publicēts Dobeles novada pašvaldības mājaslapā: http://www.dobele.lv/lv/content/domes-sedes



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

**LĒMUMS**

**Dobelē**

**2019. gada 18. decembrī Nr. 293/13**

**/**

**Viedoklis par likumprojektu “Administratīvo teritoriju un apdzīvoto vietu likums”**

Dobeles novada pašvaldībā ir saņemta Latvijas Republikas Saeimas Administratīvi teritoriālās reformas komisijas vēstule Nr. 111.9/19-1-13/19, kurā aicināts sniegt (turpmāk – pašvaldība) viedokli domes lēmuma formā par Saeimā 1. lasījumā pieņemto likumprojektu “Administratīvo teritoriju un apdzīvoto vietu likums” un tā pielikumu. Ievērojot to, ka pašvaldības kompetencē neietilpst viedokļa paušana par likumprojekta normām, kas saistītas ar citām Latvijas Republikas administratīvajām teritorijām, Dobeles novada dome NOLEMJ:

1. Respektēt Saeimā 1. lasījumā pieņemtā likumprojekta “Administratīvo teritoriju un apdzīvoto vietu likums” risinājumu attiecībā uz Dobeles novada teritoriju.

2. Pilnvarot Dobeles novada domes priekšsēdētāju Andreju Spridzānu pārstāvēt pašvaldību un paust viedokli par likumprojektu “Administratīvo teritoriju un apdzīvoto vietu likums” valsts institūcijās.

Priekšsēdētājs A.Spridzāns